**Stigma ry 5/2022**

Stigma ry:n hallituksen kokous

**Aika:** 18. elokuuta 2022 klo 17

**Paikka:** Kaisaniemen puisto ja zoom

**Läsnä:**

Nora Pihlajaniemi (Puheenjohtaja)

Elena Tulyakova (Varapuheenjohtaja ja työelämävastaava)

Emilia Muuri (Taloudenhoitaja ja sihteeri)

Lia Pursiainen (Urheilu-, alumni- ja opintovastaava)

Semra Shakir (Yhdenvertaisuus-, työelämä- ja opintovastaava)

Inkeri Saarenaho (Viestintävastaava)

Sanni Satosuo (Viestintä- ja ympäristövastaava)

Susanna Ahokas (Tapahtumavastaava)

**1. Kokouksen avaus**

Avataan kokous ajassa klo 17.06.

**2. Todetaan kokous lailliseksi ja päätösvaltaiseksi**

Todetaan kokous lailliseksi ja päätösvaltaiseksi.

**3. Esityslistan hyväksyminen**

Hyväksytään kokouksen esityslista.

**4. Edellisen kokouksen pöytäkirjan hyväksyminen**

Hyväksytään edellisen kokouksen pöytäkirja.

**5. Talousasiat**

**5.1. HYY:n järjestötuki**

On nyt saatu täysmääräisenä, ja saatu hieman vähemmän kuin viime vuonna, mikä oli odotettavissa, sillä jäsenmäärä laski. Jäsenmäärän lasku johtui viime vuonna suoritetusta jäsenrekisterin läpikäynnistä, jossa poistettiin jäsenistön päällekkäisyyksiä.

Yhteenlaskettuna tämän vuoden tukisumma kuitenkin edellisvuotta suurempi, sillä oletettua HYY:n järjestötukeen kohdistuvaa laskua pyrittiin tasapainottamaan pyytämällä enemmän tukea muualta, mikä saatiin, ja näin tuen yhteenlaskettu määrä viime vuoteen nähden itse asiassa kasvoi hieman.

**5.2. Menneen kevään budjetti**

Ollaan budjetissa.

Viime vuoteen verrattuna säästöjä saatu erityisesti rahaliikenteen kuluissa, joka selittyy viimevuotisella pankinvaihdolla.

Ainoa ongelma on edustusbudjetin täyttyminen, ks. 5.4.

**5.3. Syksyn budjetti**

Rahaa hyvin käytettävissä esimerkiksi suunnitteilla oleviin sitseihin.

Talous muutenkin vakaalla pohjalla.

**5.4. Edustusbudjetti**

Edustusbudjetti käytettiin loppuun jo aiemmin keväällä, kun korvattiin hallituksen edustusmenoja kevään hintavimmilla vujuilla, ja näin ollen katoksi asetettu 200 euroa täyttyi.

Keskustellaan siitä, onko edustusbudjettiin haluja tehdä lisäyksiä. Tullaan kuitenkin siihen tulokseen, että budjettiin ei tehdä muutoksia. Tämän jälkeen hallituslaiset kustantavat itse omat vuosijuhlalippunsa kokonaisuudessaan. Aiemmin korvausprosentti on ollut 50 prosenttia lipun hinnasta, mikäli hallituslainen on vienyt ja esittänyt tervehdyksen ainejärjestön vuosijuhlilla, joihin Stigma on kutsuttu.

Tulevina vuosina syytä tarkastella tätä käytäntöä nimenomaan korvausprosentin kantilta, sillä suuri korvausprosentti voi aiheuttaa sen, että muutamat hintavammat vuosijuhlat alkuvuodesta voivat käyttää koko suunnitellun budjetin. Näin ollen tuleville vuosille voisikin sopia käytännöstä, jossa yhteen lippuun kohdistuva korvausprosentti olisi pienempi. Näin määräraha saataisiin todennäköisesti riittämään paremmin ja jakaantumaan suuremmalla määrälle vuosijuhlia, joihin Stigma on kutsuttu.

Päätetään kuitenkin, että Stigma edelleen kustantaa vuosijuhlalahjan (maksimissaan 20e per vuosijuhla) tervehdyksenviejän puolesta.

**5.5. Haalarimerkit**

Todetaan, että ainakin yksi tietty merkki loppunut keväällä, joten pohditaan, tulisiko tilata lisää. Todetaan, että merkit eivät ehtisi kuitenkaan ainakaan alkusyksyn tapahtumiin, joten asiaa pohditaan myöhemmin uudelleen.

**6. Yhdenvertaisuus**

**6.1. Yhdenvertaisuussuunnitelma**

Käydään keskustelua yhdenvertaisuussuunnitelman tarpeellisuudesta. Todetaan, ettei toisaalta ole mitään syytä, miksei voitaisi tehdä omaa, mutta toisaalta taas noudatetaan jo aktiivisesti Kannunvalajien yhdenvertaisuussuunnitelmaa, joten pohditaan, onko oma ainejärjestökohtainen suunnitelma tarpeellinen.

Jatketaan aiheesta ensi kokouksessa.

**7. Ympäristö**

Ei kokoukseen tuotavaa.

**8. Urheilu**

Ei suoranaisesti mitään kokoukseen tuotavaa.

Käydään läpi mahdollisia tapahtumaideoita (esimerkiksi yhteislähtö kiipeilyyn tai johonkin muuhun vastaavaan), sillä urheilu- tai kulttuuritapahtumaan budjetoitua rahaa ei ole vielä käytetty. Vastaava alkaa selvittää ainakin kiipeilytapahtuman järjestämistä.

**9. Tiedotus**

**9.1. Viestiminen uusille opiskelijoille**

Käydään keskustelua siitä, mitä mainostetaan erityisesti uusille opiskelijoille ja miten pyritään nämä tavoittamaan. Pyritään saamaan myös uusia jäseniä viestimällä.

Aiotaan ottaa yhteyttä henkilökuntaan, jotta päästään mainostamaan Stigmaa ensimmäiselle yhteiskuntapolitiikan kurssille tulevana syksynä.

**10. Työelämä**

**10.1. Supo excu Desistanssin kanssa**

On järjestymässä nyt tulevana syksynä ja käydään tarkempaa keskustelua ajankohdasta, joita on ekskukohteelta saatu ehdotuksina.

Keskustellaan myös siitä, pidetäänkö tapahtuma lähi- vai etätapahtumana. Lähtökohtaisesti hallituksella on halu pitää tapahtuma lähitapahtumana, mutta Supolta on saatu viestiä, ettei lähitapahtuma ainakaan heidän tiloissaan ole ilmeisesti mahdollinen. Vastaava selvittää vielä asiaa. Käydään myös keskustelua siitä, missä muualla tapahtuma voitaisiin järjestää lähitapahtumana. Jatketaan asiaan selvittelyä.

Muuten tapahtuman suunnittelu hyvässä vauhdissa.

**10.2. Diakonissalaitoksen excu**

Käydään keskustelua siitä, koetaanko mielenkiintoiseksi excupaikaksi. Ainakin hallituslaisten näkökulmasta vaikuttaa paikkana mielenkiintoiselta.

Haluttaisiin ehkä sellainen laajasti eri tehtävänkuvia esittelevä excu, jossa olisi paljon eri työtehtävistä olevia esittelyjä, ja kyseiset työtehtävät olisivat myös omalle jäsenistöllemme mahdollisia tulevaisuuden työelämäpositioita.

Vastaava jatkaa asian selvittelyä. Aikataulullisesti ei kiirettä, totutettaisiin joskus Supon excun jälkeen.

**11. Opintoasiat**

Ei kokoukseen tuotavaa.

**12. Tapahtumat**

**12.1. Tulevat tapahtumat**

**12.1.1. Kannunkaatajaiset 5.9.2022**

Mennään mukaan tapahtumaan myymään merkkejä.

**12.1.2. Ainejärjestöpiknik 31.8.2022**

Mennään kertomaan Stigman toiminnasta fukseille.

**12.1.3. Amazing SOS-race 7.9.2022**

Tänä vuonna Töölössä. Pohditaan rastin tehtäviä. Sovitaan, että vastaava jatkaa rastin kehittelyä, ja sovitaan myös, että voidaan käyttää samojakin rasti-ideoita kuin viime vuonna.

**12.1.4. Kannunvalajien fuksisuunnistus 9.9.2022**

Pohditaan rastin tehtäviä. Sovitaan, että vastaava jatkaa rastin kehittelyä, ja sovitaan myös, että voidaan käyttää samojakin rasti-ideoita kuin viime vuonna.

**12.1.5. Synttärisitsit 12.11.2022**

Suurimpana ongelmana se, ettei tiedetä, voidaanko järjestää Uudella ylioppilastalolla, sillä Alina-salin avaamisesta ei vielä tietoa. Pyritään selvittämään Alina-salin tilannetta, ja ehkä myös muita tiloja. Tilojen etsintää kuitenkin rajoittaa se, että monet tilat ovat hyvin kalliita.

Todetaan myös, että mikäli sitseille sopivia tiloja ei löydetä, voitaisiin järjestää jokin muu vastaava iltatapahtuma, esimerkiksi Kuppalassa.

**12.1.6. Statuksen vujut**

Ollaan menossa nakkeilemaan, kuten sovittu, mutta kukaan ei pääse kyseisenä ajonkohtana edustamaan juhlavieraaksi.

**13. Alumnit**

Ei kokoukseen tuotavaa.

**14. Muut asiat**

**14.1. Nakkeilu Statuksen vujuilla**

On luvattu ainakin kolme hallituslaista vuosijuhlien ajaksi narikkaan. Pyritään saamaan Statukselta enemmän infoa tästä pian.

**14.2. Posti**

Haetaan posti lähiaikoina.

**14.3. Kokouskäytännöt**

Noussut esiin se, pidetäänkö jatkossa etä-, lähi- vai hybridikokouksia. Aika laajasti ollaan sitä mieltä, että kaikilla on puolensa, mutta hybridikokoukset usein hankalia erityisesti puheenjohtajalle, sekä myös kuuluvuusongelmien ja muiden ajoittaisten teknisten ongelmien vuoksi.

Aiotaan jatkossakin hyödyntää kaikkia mahdollisuuksia, mutta esimerkiksi ensi kokous järjestetään todennäköisesti etänä.

**14.4. Virkistys**

Ei ole vielä ehditty virkistäytyä. Doodletetaan todennäköisesti lokakuun alkuun viikolla 40 tai 41.

**15. Seuraava kokous**

Tarkoitus järjestää suhteellisen pian, jo syyskuun alussa, esimerkiksi syyskuun toisella viikolla. Tarkempi ajankohta doodletetaan.

**16. Kokouksen päättäminen**

Päätetään kokous ajassa 18.39.